b'\n_START_ARTICLE_\nSvetozar \xc5\xbdebre\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je 1941 na montanisti\xc4\x8dnem oddelku ljubljanske Tehni\xc5\xa1ke fakultete, kjer je bil nato v letih 1942\xe2\x88\x921945 asistent. Po koncu vojne je do 1948 slu\xc5\xbeboval v zasavskih premogovnikih, od 1949-1954 je bil upravnik Istrskih premogovnikov Ra\xc5\xa1a v Labinu, 1954-1958 glavni in\xc5\xbeenir in 1959-1963 direktor Posavskih rudnikov svinca, cinka in barita. Zatem je kot izvedenec OZN raziskoval rudi\xc5\xa1\xc4\x8da v Afriki: od 1963-1968 v Etiopiji in od 1973-1978 v Gani ter bil vmes rudarski in\xc5\xa1pektor pri Republi\xc5\xa1kem sekretariatu za gospodarstvo v Ljubljani. Objavil je ve\xc4\x8d razprav in izdelal preko 10 projektov za OZN.'